Maudhui: Mataifa mengi duniani yamechukua hatua ya kupiga marufuku mikusanyiko ya watu

Lakini tangu miaka ya awali kila wakati kinapobisha hodi, huwa kinatuacha na dhiki, majonzi, uchungu na maswali mengi mbona marehemu akatuacha… alikuwa bado mdogo… alikuwa bado hajamaliza kujenga nyumba… nani atalinda watoto au famiia yake? Ama kweli pangookapo jino, pengo hubakia.

Pengine ni kutokana na pengo hili ndiyo sababu makabila mengi Afrika mashariki huamua kuandaa karamu wakati mtu anapofariki.

Jamii nyingi hasa za asili ya kibantu na nilotes huandaa sherehe ya kuomboleza inayochukua takribani juma moja. Sherehe hizi huandaliwa kulingana na hadhi ya mtu huyo katika jamii, umri, dini na hata fedha.

Lakini kutokana na janga la corona kumekuwa na mabadiliko.

Siku kadhaa zilizopita, baadhi ya marais kutoka Afrika Mashariki walitangaza kusitishwa kwa mikutano ya hadhara kama njia moja ya kudhibiti maambukizi ya virusi vya corona. Hii ilimaanisha kwamba sherehe kama mazishi,  harusi, sherehe za kuzaliwa, mikutano ya kisiasa na nyinginezo zilipaswa kuchukua mkondo tofauti.

Nchini Kenya, kumekuwa na sheria ya muda ya jinsi ambavyo watu watajumuika na kufanya mazishi. Idadi ya watu wanaohudhuria mazishi imepunguzwa hadi 10- 15 pekee.

Sheria hii hata hivyo imekuwa na athari si haba kwa jamii ambazo zina mitindo wa kufanyia wafu sherehe.

Kuna hatari ya maambukizi ikiwa watu hawatazingatia masharti ya wahudumu wa afya

Jamii ya waluhya kutoka magharibi mwa Kenya ni miongoni mwa jamii ambazo zimeathirika na sheria hii. Maombolezo katika jamii hii huambatanishwa na mila na matambiko kadhaa ambayo huwa lazima yafanywe kulingana na umri au nafasi aliyokuwa nayo marehemu.

Julius Oronje ni mzee wa miaka 60 kutoka kaunti ya Kakamega nchini Kenya.  Anasema kwamba mila na desturi zilizokuwa zikiandamana na sherehe za mazishi hazifanyiki tena.

" Kulingana na mila yetu, mtu akifa anapaswa kumaliza siku tatu. Ambapo jamaa hujumuika na kufanya sherehe za kumkumbuka marehemu... Ng'ombe jike au dume huchinjwa kulingana na jinsia ya...\nMaudhui yaliyotangulia yanaweza kufupishwa kama ifuatavyo:
Wanasema kwamba kuzaliwa ni bahati ila kifo ni lazima. Ni usemi ambao unapaswa kutufanya kama binadamu kukubali kifo.